DA Den Europæiske Unions Tidende C 105/3

Medlemsstaternes kortfattede oplysninger om statsstøtte ydet i henhold til Kommissionens forordning (EF) nr. 1/2004 af 23. december 2003 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion, forarbejdning og afsætning af landbrugsprodukter

(2005/C 105/03)

Sag nr.: XA 66/04

Medlemsstat: Det Forenede Kongerige

Region: England

Støtteordningens navn eller navnet på den virksomhed, der modtager individuel støtte: Farming Activities Programme (England)

Retsgrundlag: Administrativ ordning. Afdeling 1 i Agriculture Act 1986 indeholder hjemmel til, at staten kan yde rådgivning i forbindelse med enhver landbrugsaktivitet.

Forventede årlige udgifter til ordningen: 800 000 GBP

Maksimal støtteintensitet: Støtteintensiteten er 100 %.

Iværksættelsesdato: Landbrugere kan melde sig til fra den 1. december, og de første møder finder sted fra den 6. december 2004.

Støtteordningens eller det individuelle støtteprojekts varighed: Ordningen vil være åben for nye deltagere i hele perioden. Aktiviteter, der finansieres under ordningen, finder sted fra den 6. december 2004 til den 24. marts 2005. Programmet afsluttes den 31. marts 2005.

Støttens formål: Sektorudvikling. Der er tale om et program for aktive landbrugere. Formålet med programmet, der består af en række konferencer, workshops og seminarer, er at informere landbrugerne om aktuelle spørgsmål, der kan få indvirkning på deres virksomhed, såsom reformen af den fælles landbrugspolitik, grundvandsvenlige landbrugsmetoder og indførelsen af nye miljøansvarsordninger. Dette vil højne det professionelle niveau i landbruget.

Støtten vil blive udbetalt i overensstemmelse med artikel 14 i forordning (EF) nr. 1/2004, og der vil kunne ydes støtte til udgifter i forbindelse med tilrettelæggelse og afholdelse af uddannelsesprogrammer.

Berørte sektorer: Ordningen gælder udelukkende for virksomheder, der er beskæftiget med produktion af enhver form for landbrugsprodukter.

Navn og adresse på den myndighed, der yder støtten:

Department for Environment, Food & Rural Affairs Farm Advice Unit Rural Development Service Area 4A, Ergon House Horseferry Road London Det Forenede Kongerige SW1P 2JR

Netadresse: www.defra.gov.uk/farm/state-aid/setup/exist-exempt.htm

Klik på »Farming Activities Programme (England)«. Alternativt kan man gå direkte til følgende netadresse

www.defra.gov.uk/farm/state-aid/setup/schemes/fap-england.pdf

Sag nr.: XA 49/04

Medlemsstat: Italien

Region: Friuli Venezia Giulia

Støtteordningens benævnelse eller navnet på den virksomhed, der modtager en individuel støtte: Forordning om kriterier og de nærmere regler for finansiering af kapitaltilskud til landbrugskooperativer og deres konsortier i medfør af artikel 31 i LR 20/1992 og uddelt i henhold til artikel 5, litra n), i regionallov 80/82 med ændringer og suppleringer.

Retsgrundlag: Legge regionale 17 luglio 1992, n. 20 (art. 31) — »Modificazioni ed integrazioni alla legge regionale 29 marzo 1988, n. 16, in materia di apicoltura e alla legge regionale 20 novembre 1982, n. 80, concernente il Fondo di rotazione regionale. Norme di interpretazione, modificazione ed integrazione di altre leggi regionali nel settore dell' agricoltura. Interventi di razionalizzazione, ammodernamento e sviluppo di alcuni comparti produttivi del settore primario«.

Forventede årlige udgifter til ordningen eller samlet årligt støttebeløb til en virksomhed: Der forventes et årligt støttebeløb til ordninger på højest 2 mio. EUR; dette beløb er kun vejledende.

Maksimal støtteintensitet: Den maksimale støtteintensitet er 40 % udtrykt i BSÆ.

Gennemførelsesdato: Støtteordningen træder i kraft den 15. dag efter offentliggørelsen i »Bollettino Ufficiale della Regione«, dvs. 10 arbejdsdage efter meddelelsen af denne formular som fastsat i artikel 19, første afsnit, i forordningen (forordning (EF) 1/2004).

Ordningens eller den individuelle foranstaltnings varighed: Indtil midlerne er brugt op og under ingen omstændigheder længere end gennemførelsesforordningens gyldighed (forordning EF 1/2004), dvs. den 31. december 2006.

Målet med støtten: Støtte til små og mellemstore virksomheder på betingelse af godkendelse af programmerne for kapitaltilførsel til kooperativer og deres konsortier af en varighed på højst fem år, der omfatter passende investeringer med henblik på omorganisering, omstrukturering, konsolidering og udvikling af kooperativer. De pågældende SMV skal opfylde rentabilitetskriterierne, et minimum af miljøkrav og sundheds- og dyrevelfærdskrav, og investeringerne skal garantere normale afsætningmuligheder, som fastsat i Friuli Venezia Giulia-regionens regionaludviklingsplan (godkendt med beslutning (EF) nr. C (2000) 2902 endelig af 29. september 2000).

Støtten er baseret på artikel 7 i forordning 1/2004.

Støtteberettigede omkostninger i programmer for kapitaltilførsel

udgifter til bygning, erhvervelse eller forbedring af fast ejendom

udgifter til køb eller leje med købsforpligtelse af nye maskiner og nyt udstyr, herunder edb-programmel, op til aktivets markedsværdi; undtaget herfra er andre omkostninger i forbindelse med lejekontrakten (afgifter, rente- og finansieringsomkostninger, generalomkostninger, forsikringspræmier osv.)

generalomkostninger såsom honorarer til arkitekter, ingeniører og konsulenter, gennemførlighedsundersøgelser og erhvervelse af patenter og licenser, op til 12 % af de ovenfor nævnte støtteberettigede omkostninger.

Berørt(e) sektor(er): Forarbejdning og/eller afsætning af produkter omhandlet i traktatens bilag I.

Den støttetildelende myndigheds navn og adresse:

Direzione centrale delle risorse agricole, naturali, forestali e della montagna Servizio per il credito agrario, la cooperazione e lo sviluppo agricolo Via Caccia, 17 33100 — Udine (I)

Websted: www.regione.fvg.it/istituzionale/bur/bur.htm

Sag nr.: XA 51/04

Medlemsstat: Italien

Region: Marche

Støtteordningens benævnelse: Støtte til fremme af produktion og afsætning af kvalitetslandbrugsprodukter ved indførelse af bedriftsstyringssystemer med henblik på kvalitetsmæssig, miljømæssig og etisk certificering i overensstemmelse med nationale og EF-standarder eller standarder såsom SA 8000, UNI EN ISO 9000 og 14000 og sporbarhedssystemer på bedrifts- eller sektorplan, der er i overensstemmelse med nationale og EF-standarder eller standarder som UNI 10939 og UNI 11020, såvel som ved hjælp af tilpasning af gældende bestemmelser for produktkvalitet.

Retsgrundlag: Articoli 3, 4 e 6 della legge regionale 10 dicembre 2003, n. 23. »Interventi per il sostegno dei sistemi di certificazione della qualità e della tracciabilità delle produzioni agricole ed agro-alimentari.«

Forventede årlige udgifter: Det samlede beløb, der er afsat i retsgrundlagets budget for 2004, er 774 685,35 EUR, hvoraf 700 000 EUR er afsat til den her omhandlede støtteordning.

For de efterfølgende år vil regionalloven samlet kunne komme op på et årligt maksimalt beløb på 2 000 000 EUR, hvoraf højest 1 500 000 vil gå til foranstaltninger i denne støtteordning.

Maksimal støtteintensitet: Der ydes støtte på op til 60 % af de støtteberettigede udgifter, dog højest 100 000 EUR pr. støttemodtager i en periode på tre år.

Gennemførelsesdato: Fra 2004, dog tidligst 10 arbejdsdage efter indsendelse af nærværende formular, jf. artikel 19, stk. 1, i forordning (EF) nr. 1/2004.

Ordningens eller den individuelle foranstaltnings varighed: Varigheden er ubestemt, men direkte knyttet til de årlige beløb, der afsættes på Regionen Marches budget.

Målet med støtten: Støtte til små og mellemstore virksomheder, der beskæftiger sig med produktion, forarbejdning og afsætning af landbrugsprodukter, med henblik på

Støttemodtagerne skal anvende det styringssystem, det har udarbejdet med regionalstøtten i en mindsteperiode, der fastsættes af Regionalrådet.

Henvisning til artikler i Kommissionens forordning (EF) nr. 1/2004: Artikel 13, stk. 2, litra a), b), c) og d), og artikel 14, stk. 2, litra c).

Støttemodtagere: Støtten vedrører små og mellemstore landbrugsbedrifter, såvel enkeltvis eller som sammenslutninger, og forarbejdningsvirksomheder som defineret i artikel 32 og bilag I i traktaten om oprettelse af Det Europæiske Fællesskab, samt producentsammenslutninger, brancheforeninger og brancheudvalg for nye oprindelsesbetegnelser, der virker på regionalt plan.

Støtte kan opnås af alle, der i det pågældende område er støtteberettigede på grundlag af objektivt fastlagte betingelser, som anført i henholdsvis artikel 13, stk. 6 og 7, samt artikel 14, stk. 4 og 5, i forordning nr. 1/2004.

Udgifter:

Støtteberettigede udgifter

Følgende kan komme i betragtning som støtteberettigede udgifter

— markedsundersøgelser og produktudformning, herunder støtte til udarbejdelse af ansøgninger om anerkendelse af oprindelsesbetegnelser eller specificitetsattester i overensstemmelse med de relevante EF-forordninger og til ændring og/eller tilpasning til eksisterende bestemmelser for produktion.

— indførelse af standarder for kvalitetssikring, såsom ISO-serie 9000 eller 14000, sporingssystemer, systemer til sikring af ægthed og overholdelse af markedsnormer eller miljørevisionssystemer, samt normer for certificering af social ansvarlighed (SA 8000)

— uddannelse af det personale, der skal anvende ovennævnte systemer

— udgifter til afgifter, som opkræves af anerkendte certificeringsorganer for den første certificering af kvalitetssikringssystemer og lignende systemer.

Ligeledes omfattet er udgifter til ekstern konsulentbistand fra fagfolk eller konsulentvirksomheder med erfaring på området, til gennemførelse af kvalitetsstyringssystemer, herunder specialiseret teknisk bistand (som f.eks. til kalibrering af instrumenter).

Ikke støtteberettigede udgifter

Udgifter til udarbejdelse af vejledninger om bedriftskontrol i medfør af bestemmelserne i lovdekret nr. 155/97.

Udgifter er kun støtteberettigede fra datoen for støttens indførelse.

Berørte sektorer: Statsstøtteordningen gælder for små og mellemstore virksomheder, der beskæftiger sig med produktion, forarbejdning og afsætning af landbrugsprodukter anført i EF-traktatens bilag I.

Den støttetildelende myndigheds navn og adresse: REGIONE MARCHE Servizio Sviluppo e Gestione Attività Agricole e Rurali e Servizio Sistema Agroalimentare, Ambiente rurale e Foreste — Via Tiziano 44 — 60100 ANCONA

Websted: www.agri.marche.it

Sag nr.: XA 53/04

Medlemsstat: Belgien

Støtteordningens navn eller navnet på den støttemodtagende virksomhed: finansiering af TSE-tests

Retsgrundlag:

— Verordening EG 999/2001

— Wet van 27december 2002 houdende de algemene uitgavenbegroting voor het begrotingsjaar 2003

De planlagte årlige udgifter i henhold til ordningen eller den samlede støtte til virksomheden: Det samlede beløb til udførelse af de obligatoriske TSE-tests på slagtet kvæg til konsum anslås til ca. 25 700 000 EUR (357 398 X 40 EUR for 2003 og ca. 285 000 X 40 EUR for 2005 indtil 15.10.2004) afhængigt af, hvornår beslutningsforslaget om finansiering af TSE-tests træder i kraft.

Maksimal støtteintensitet: 40,00 EUR pr. test.

Gennemførelsestidspunkt: Siden 1.1.2003

Støtteordningens varighed: Så længe der skal foretages obligatorisk TSE-tests af slagtet kvæg til konsum, og indtil beslutningsforslaget træder i kraft.

Støttens formål: foranstaltningens hovedformål at give støtte til husdyrsektoren i overensstemmelse med artikel 15, litra d), i Kommissionens forordning (EF) nr. 1/2004 af 23. december 2003 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion, forarbejdning og afsætning af landbrugsprodukter. Der er ingen sekundære formål. De støtteberettigede udgifter omfatter: de samlede udgifter til testning, herunder prøveudstyr og udtagning, transport, behandling, opbevaring og tilintetgørelse af prøverne.

Berørte sektorer: ordningen gælder for husdyrsektoren, delsektoren for kvæg

Navn og adresse på den myndighed, der yder støtten: Federaal Agentschap voor de Veiligheid van de Voedselketen, Simon Bolivarlaan 30, B — 1000 BRUSSEL.

Netsted: www.favv.be

Sag nr.: XA 54/04

Medlemsstat: Belgien

Støtteordningens navn eller navnet på den støttemodtagende virksomhed: finansiering af TSE-tests

Retsgrundlag:

— Verordening EG 999/2001

— Wet van 22 december 2003 houdende de algemene uitgavenbegroting voor het begrotingsjaar 2004

— Règlement (CE) no 999/2001

— loi du 22 décembre 2003 contenant le budget général des dépenses pour l'exercice budgétaire 2004

De planlagte årlige udgifter i henhold til ordningen eller den samlede støtte til virksomheden: Det samlede beløb til udførelse af de obligatoriske TSE-tests på slagtet kvæg til konsum anslås til 12 016 800 EUR (360 000 tests x 33,38 EUR i 12 måneder), varierende efter antallet af slagtede dyr i de alderskategorier, der skal testes, og beslutningens anvendelsestidspunkt.

Maksimal støtteintensitet: 33,38 EUR pr. test.

Gennemførelsestidspunkt:

Støtteordningens varighed: Så længe der skal foretages obligatorisk TSE-tests af slagtet kvæg til konsum.

Støttens formål: foranstaltningens hovedformål at give støtte til husdyrsektoren i overensstemmelse med artikel 15, litra d), i Kommissionens forordning (EF) nr. 1/2004 af 23. december 2003 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion, forarbejdning og afsætning af landbrugsprodukter. Der er ingen sekundære formål. De støtteberettigede udgifter omfatter: de samlede udgifter til testning, herunder prøveudstyr og udtagning, transport, behandling, opbevaring og tilintetgørelse af prøverne.

Berørte sektorer: ordningen gælder for husdyrsektoren.

Navn og adresse på den myndighed, der yder støtten: Federaal Agentschap voor de Veiligheid van de Voedselketen, Simon Bolivarlaan 30, B — 1000 BRUSSEL.

Netsted: www.favv.be

Sag nr.: XA 56-04

Medlemsstat: Det Forenede Kongerige

Region: England

Støtteordningens navn eller navnet på den virksomhed, der modtager individuel støtte: Selvhjælpsgrupper for landbrugere — pilotordning (England)

Retsgrundlag: Administrativ ordning. Afdeling 1 i Agriculture Act 1986 indeholder hjemmel til, at staten kan yde rådgivning i forbindelse med enhver landbrugsaktivitet.

Planlagte årlige udgifter til ordningen: 117 750 GBP

Maksimal støtteintensitet: Den maksimale støtteintensitet er 100 %. Hver deltager vil modtage rådgivning til en værdi af 235,50 GBP, hvilket er den maksimale støtte, der kan ydes under ordningen.

Iværksættelsesdato: Landbrugerne vil kunne melde sig til fra den 22. oktober, og de første møder vil finde sted fra den 1. november 2004.

Støtteordningens eller det individuelle støtteprojekts varighed: Ordningen vil være åben for nye deltagere i hele perioden. Aktiviteter, der finansieres under ordningen, finder sted efter den 1. november 2004 og indtil den 31. marts 2005.

Støttens formål: Formålet med ordningen er at afprøve nye instrumenter til samarbejde med landbrugerne med henblik på at fremme udvekslingen af viden og erfaringer inden for sektoren. Der vil blive oprettet diskussionsgrupper, hvor landbrugerne kan drøfte emner af særlig interesse for sektoren. Støtten vil blive udbetalt i overensstemmelse med 14 i forordning (EF) nr. 1/2004, og der vil kunne ydes støtte til udgifter i forbindelse med tilrettelæggelsen af uddannelsesprogrammer og i nogle tilfælde deltagernes udgifter til rejse og ophold.

Berørte sektorer: Ordningen gælder udelukkende for virksomheder, der er beskæftiget med produktion af enhver form for landbrugsprodukter.

Navn og adresse på den myndighed, der yder støtten:

Department for Environment, Food & Rural Affairs Challenge Fund: Self-help groups for farmers — pilot project Area 4A Ergon House London Det Forenede Kongerige SW1P 2JR

Netadresse: www.defra.gov.uk/farm/state-aid/setup/exist-exempt.htm

Klik på »Self-help groups for farmers — pilot scheme«. Alternativt kan man gå direkte til følgende netadresse

www.defra.gov.uk/farm/state-aid/setup/schemes/self-help.pdf

Sag nr.: XA nr. 57/04

Medlemsstat: Italien

Region: Den selvstyrende provins Bolzano

Støtteordning: Kriterier og regler for tildeling af støtte til forsikringspræmier til dækning af landbrugsbedrifters tab forårsaget af ugunstige vejrforhold

Retsgrundlag: Legge Provinciale 14 dicembre 1998, n. 11, art. 4, lettera k

Decreto legislativo 29 marzo 2004, n. 102

Forventede årlige udgifter på provinsplan: 3 000 000,00 EUR

Maksimal støtteintensitet: 50 % henholdsvis 80 %

Gennemførelsesdato: 10 dage efter meddelelsen; oktober 2004

Ordningens varighed: ubegrænset

Formål: Støtte til landbrugsbedrifter til gennem forebyggende foranstaltninger at imødegå skader på landbrugsproduktioner — artikel 11 i forordning (EF) nr. 1/2004

Berørt sektor: planteavl (frugt og vindruer)

Myndighedens navn og adresse: Provincia Autonoma di Bolzano, Ripartizione Agricoltura, 39100 Bolzano, via Brennero 6

Netsted: http://www.provinz.bz.it/landwirtschaft/dema/dema_getreso.asp?DRES_ID=1865

Sag nr.: XA 59-04

Medlemsstat: Det Forenede Konerige

Region: Cumbria

Støtteordningens benævnelse eller navnet på den virksomhed, der modtager en individuel støtte: Tilskudsordning for landbrugsprodukter fra Cumbria

Retsgrundlag: Section 5 of the Regional Development Agencies Act 1998

Forventede årlige udgifter til ordningen eller det samlede individuelle støttebeløb til virksomheden: 12.11.2004 — 30.6.2005: 0,83 mio. GBP

1.7.2005 — 30.6.2006: 1,2 mio. GBP

1.7.2006 — 30.6.2007: 0,9 mio. GBP

Maksimal støtteintensitet: Små kapitaltilskud 40 %

Store tilskud 25 %

Tilskud til udvikling af websteder 50 %

Gennemførelsesdato: Ordningen åbner den 12. november 2004 for nye ansøgninger.

Ordningens eller den individuelle støttes varighed: Fristen for indgivelse af ansøgninger om store og små tilskud udløber den 31. december 2006.

Fristen for indgivelse af ansøgninger om tilskud til udvikling af websteder udløber den 31. marts 2007.

Anmodninger om udbetaling af tilskud skal indgives senest den 30. juni 2007.

Målet med støtten: At bidrage til at genoprette og styrke udviklingen af landdistrikterne i Cumbria ved at støtte forarbejdning, distribution og afsætning af produkter med værditilvækst fra Cumbria.

Ordningerne med små og store tilskud gennemføres i overensstemmelse med artikel 7 i forordning (EF) nr. 1/2004 (investeringer i forarbejdning og afsætning). De støtteberettigede udgifter er

Ordningen med tilskud til udvikling af websteder gennemføres i overensstemmelse med artikel 14 i forordning (EF) nr. 1/2004. Konsulenthonorarer er støtteberettigede udgifter.

Sektor(er): Ordningen omfatter forarbejdning og afsætning af landbrugsprodukter. Alle delsektorer er støtteberettigede med undtagelse af fremstilling og afsætning af produkter, der efterligner eller substituerer mælk og mejeriprodukter, og forarbejdning og afsætning af sukker og sukkerprodukter.

Den støttetildelende myndigheds navn og adresse:

Distinctly Cumbrian Rural Enterprise Centre Redhills Penrith United Kingdom CA11 0DT.

Websted: www.defra.gov.uk/farm/state-aid/setup/exist-exempt.htm

Klik på »Distinctly Cumbrian Agricultural Produce Scheme«. Eller gå direkte til

http://defraweb/farm/state-aid/setup/schemes/cumbrian-aps.pdf

Andre oplysninger: Ordningen omfatter tre foranstaltninger

Støtteordningens nummer: XA-60/04

Medlemsstat: Nederlandene

Støtteordningens navn eller navnet på den støttemodtagende virksomhed: Tilskud til samarbejdsforeningers driftsomkostninger

Retsgrundlag: Kaderwet LNV-subsidies (artikelen 2 en 4)

De planlagte årlige udgifter i henhold til ordningen eller den samlede støtte til virksomheden: De planlagte årlige udgifter i henhold til ordningen beløber sig til 2 mio. EUR, heraf 1,4 mio. EUR til teknisk bistand til landmændene.

Maksimal støtteintensitet: Den maksimale støtteintensitet beløber sig, omregnet på landmænd, til ca. 535 EUR pr. landmand om året. Den maksimale støtteintensitet afhænger af en række forskellige faktorer, heriblandt: 1. størrelsen på den pågældende forening for miljøvenlig landbrugsdrift eller den dertil svarende samarbejdsforening 2. antallet af tilsluttede landmænd 3. det antal hektar, hvortil den pågældende samarbejdsforening modtager støtte til miljøvenlig drift i overensstemmelse med artikel 2, indledning og litra a), i støtteordningen for miljøvenligt landbrug og/eller landskabsstøtte i overensstemmelse med artikel 2, indledning og litra b), i støtteordningen for miljøvenligt landbrug.

Støtten overstiger ikke det maksimalt tilladte beløb i forordning (EF) nr. 1/2004. Det skal indgå i bestemmelserne, at støtten højest må være på 100 000 EUR pr. landmand i løbet af et tidsrum på 3 år.

Iværksættelsestidspunkt: 10 arbejdsdage efter Europa-Kommissionens bekræftelse af modtagelsen

Støtteordningens eller den individuelle støttes varighed: Det drejer sig om en ny ordning, som løber fra 2004 til og med 2014. Støtte på grundlag af denne ordning kan højst tildeles i et tidsrum på 6 år. Der kan ansøges om støtten indtil den 1. maj 2009.

Støttens formål: Støtten tager sigte på teknisk bistand til landmænd med henblik på miljøvenlig landbrugsdrift (anvendelse af artikel 14 i forordning (EF) nr. 1/2004). Der kan i forbindelse med teknisk bistand fås tilskud til følgende udgifter: udgifter til aktiviteter i forbindelse med bevidstgørelse, fagliggørelse og økologisk styring, medlemshvervning, ansøgningsvejledning og administration.

Berørte sektorer: Landmænd, som driver miljøvenligt landbrug på deres bedrift eller planlægger at gøre det. Det kan dreje sig om kvægbrug såvel som agerbrug.

Navn og adresse på den støttetildelende myndighed: Ministerie van LNV (p/a Dienst Regelingen, Postbus 965, 6040 AZ Roermond)

Netadresse: www.hetlnvloket.nl

Andre oplysninger: De aktiviteter, hvortil der ved hjælp af tilskud til samarbejdsforeningers driftsomkostninger kan gives støtte, skal betragtes som teknisk bistand til landmænd i den betydning, der anvendes i fritagelsesforordningens artikel 14. Støtten gives — med henblik på at fremme fællesskab om og kyndighed i miljøvenlig landbrugsdrift — til samarbejdsforeninger til tilrettelæggelse af aktiviteter som bevidstgørelse, fagliggørelse og økologisk styring, medlemshvervning, ansøgningsvejledning og administration. Støtten betales ikke direkte til landmændene, men kommer dem alligevel til gode. Landmændene deltager i samarbejdsforeninger, og aktiviteterne arrangeres til fordel for dem.

Tilskud til samarbejdsforeningers driftsomkostninger indgår i kapitel 8 i støtteordningen for miljøvenligt landbrug. Der bygges på denne ordnings systematik. Støtteordningen for miljøvenligt landbrug blev godkendt af Kommissionen ved beslutning C (2001) 2814 af 9. oktober 2001. Tilskud til samarbejdsforeningers driftsomkostninger tildeles udelukkende som administrationstilskud i overensstemmelse med artikel 2, indledning og litra a) i støtteordningen for miljøvenligt landbrug, og/eller som landskabstilskud i overensstemmelse med artikel 2, indledning og litra b), i støtteordningen for miljøvenligt landbrug. Fællesskabet om miljøvenlig drift stimuleres ved inddragelse af det antal hektarer, der får tilskud til fælles miljøvenlig drift. Fælles miljøvenlig drift har en økologisk merværdi i forhold til individuel miljøvenlig drift. Grunden til sammenslutningen er da også at gøre den miljøvenlige drift så god som muligt.

Tilskuddet til samarbejdsforeningers driftsomkostninger er imidlertid en særlig tilskudsordning. Tilskuddet tager, i modsætning til den i det følgende nævnte undtagelse og tilskuddet til miljøvenlig drift og landskabstilskuddet, ikke hensyn til miljøforpligtelser. Tilskuddet gælder udgifter til aktiviteter, der kan betragtes som en samarbejdsforenings driftsomkostninger. Disse omkostninger har ingen forbindelse med anlæggelse, forvaltning og/eller vedligeholdelse af bestemte områder og/eller landskabsformer.

Som det fremgår af vedlagte forslag, kan der ifølge artikel 8 i støtteordningen for miljøvenligt landbrug også gives støtte til aktiviteter, der ikke hører under forordning (EF) nr. 1/2004's anvendelsesområde.

Det gælder først og fremmest dette aktivitetstilskud, der ikke skal betragtes som støtte. Det drejer sig her om støtte til aktiviteter, som først og fremmest kommer samarbejdsforeningen selv til gode, f.eks. aktiviteter, der går ud på at udvide grundlaget for miljøvenligt landbrug og øge samarbejdet mellem de forskellige parter, som indgår i miljøvenlig landbrugsdrift.

Dernæst gælder tilskuddet aktiviteter som kvalitetssikring, overvågning og rapportering, der kan betragtes som landbrugsmiljøforanstaltninger. Tildeling af tilskud til de sidstnævnte aktiviteter er dog endnu ikke på tale. Aktiviteterne i forbindelse med denne tilskudsordning vil om kort tid blive meddelt Dem ved hjælp af den dertil bestemte procedure. Det pågældende tilskud vil først blive tildelt, når Deres godkendelse foreligger.

Støtte Nr.: XA 63/04

Medlemsstat: Forbundsrepublikken Tyskland

Region: Baden-Württemberg

Støtteordningens benævnelse: Landschaftspflegerichtlinie/Zuschüsse für die Organisation von Erzeugerzusammenschlüssen (landskabsplejedirektiv/tilskud til oprettelse af producentsammenslutninger)

Forventede årlige udgifter til ordningen: ca. 10 000 EUR

Maksimal støtteintensitet: Det første år 90-100 %, det andet år 70-100 %, det tredje år 50-100 %, det fjerde år 30-100 % og det femte år 20-100 % af de støtteberettigede udgifter.

Gennemførelsesdato: Løbende

Ordningens varighed: Indtil 30.6.2007

Formålet med støtten: Tilskud til oprettelse af producentsammenslutninger med henblik på naturbeskyttelse, landskabspleje og jordforbedring i forbindelse med afsætning af økologiske eller regionale landbrugsprodukter eller produkter, der opstår i forbindelse med landskabspleje.

Berørte sektorer: Forskellige sektorer i forbindelse med naturbeskyttelse, landskabspleje og jordforbedring i offentlighedens interesse.

Den støttetildelende myndigheds navn og adresse: Ministerium für Ernährung und Ländlichen Raum, Kernerplatz 10, 70182 Stuttgart

samt 4 regerinspræsidier i delstaten Baden-Württemberg.

Websted: http://www.landwirtschaft-mlr.baden-wuerttemberg.de/

Støtte Nr.: XA 64/04

Medlemsstat: Forbundsrepublikken Tyskland

Region: Baden-Württemberg

Støtteordningens benævnelse: Landsschaftspflegerichtlinie/Management und Beratung (landskabsplejedirektiv/forvaltning og rådgivning

Forventede årlige udgifter til ordningen: ca. 500.000 EUR

Maksimal støtteintensitet: 90-100 % af de støtteberettigede udgifter

Gennemførelsesdato: Løbende

Ordningens varighed: Indtil 30.6.2007

Formålet med støtten: Forvaltning og rådgivning med henblik på gennemførelse af naturbeskyttelses- landskabspleje- og jordforbedringsforanstaltninger i offentlighedens interesse.

Berørte sektorer: Forskellige sektorer i forbindelse med gennemførelse af teknisk bistand i landbruget med henblik på naturbeskyttelse, landskabspleje og jordforbedring i offentlighedens interesse.

Den støttetildelende myndigheds navn og adresse: Ministerium für Ernährung und Ländlichen Raum, Kernerplatz 10, 70182 Stuttgart,

4 regeringspræsidier i delstaten Baden-Württemberg samt underordnede naturbeskyttelsesmyndigheder og kontorer for landbrug, landskabskultur og agronomi.

Websted: http://www.landwirtschaft-mlr.baden-wuerttemberg.de/

Støtte Nr.: XA 65/04

Medlemsstat: Forbundsrepublikken Tyskland

Region: Freistaat Bayern

Støtteordningens benævnelse eller navnet på den virksomhed, der modtager en individuel støtte: Bayerisches Umweltkreditprogramm (Bayerns miljøkreditprogram)

Retsgrundlag: Richtlinie für Darlehen an mittelständische Unternehmen der gewerblichen Wirtschaft zur Förderung von Umweltschutz- und Energieeinsparungsmaßnahmen (direktiv om lån til små og mellemstore erhvervsvirksomheder for at fremme foranstaltninger til miljøbeskyttelse og energibesparelser). Direktivet er udstedt af det bayerske Staatsministerium für Umwelt, Gesundheit und Verbraucherschutz i fællesskab med det bayerske Staatsministerium für Wirtschaft, Infrastruktur, Verkehr und Technologie.

Forventede årlige udgifter til ordningen eller den samlede individuelle støtte til virksomheden: Samlet beløb pr. år ca. 3 mio. EUR

Maksimal støtteintensitet: Lån til nedsat rente, der støttemæssigt svarer til højst 15 % til små virksomheder og højst 7,5 % til mellemstore virksomheder.

Gennemførelsesdato: Sandsynligvis 1.12.2004

Ordningens eller den individuelle støttes varighed:

Formålet med støtten: Investeringsstøtten ydes i henhold til artikel 7 i forordning (EF) nr. 1/2004 til små og mellemstore virksomheder, der forarbejder og afsætter landbrugsprodukter som nævnt i EF-traktatens bilag I. Det drejer sig om lån til nedsat rente, der støttemæssigt svarer til højst 15 % til små virksomheder og højst 7,5 % til mellemstore virksomheder.

Lånene skal give små og mellemstore erhvervsvirksomheder hjælp til selvhjælp, således at de på eget ansvar kan foretage miljøinvesteringer, især i forbindelse med andre investeringer i virksomheden, og dermed bidrage til væsentlige forbedringer af miljøforholdene.

Berørte sektorer: Ervhervsvirksomheders forarbejdning og afsætning af landbrugsprodukter. Undtaget er fremstilling og afsætning af produkter, der efterligner eller erstatter mælk eller mejeriprodukter, samt forarbejdning og afsætning af sukker.

Den støttetildelende myndigheds navn og adresse: LfA Förderbank Bayern

Königinstraße 17

80539 München

Websted: Teksten til direktivet om lån til små og mellemstore erhvervsvirksomheder for at fremme foranstaltninger til miljøbeskyttelse og energibesparelser kan efter offentliggørelsen findes på følgende websted

http://www.stmugv.bayern.de/de/wirtschaft/kredit.htm

Andre oplysninger: I henhold til punkt III i direktivet er foranstaltninger til undersøgelse og sanering af forurenede områder ikke omfattet af fritagelsesforordningen. Ifølge direktivet udløber fritagelsen i henhold til EF-retten, dvs. forordning (EF) nr. 69/2001, (EF) nr. 70/2001 og (EF) nr. 1/2004, den 30. juni 2007. Denne ordning og alle enkeltforanstaltninger, der gennemføres i henhold til støtteordningen, tilpasses eventuelle ændringer af forordning (EF) nr. 1/2004. Kommissionen får meddelelse herom.